Биылғы оқу жылында қолданысқа енгізілетін жаңа оқулықтардың жобасы талқылауға шығарылды
DATE: 10:50, 05 Қыркүйек 2024 | GMT +5
TITLE: Биылғы оқу жылында қолданысқа енгізілетін жаңа оқулықтардың жобасы талқылауға шығарылды
URL: https://kaz.inform.kz/news/biilgi-oku-zhilinda-koldaniska-engzletn-zhana-okuliktardin-zhobasi-talkilauga-shigarildi-34ad14/
META: DATE: 10:50, 05 Қыркүйек 2024 | GMT +5
TOTAL WORDS: 174
AUTHOR(S):
TEXT: Талқылауға мұғалімдер, атааналар, қоғамдық ұйымдардың өкілдері мен мектеп оқулықтарының сапасына бей-жай қарамайтын барлық азаматтар қатыса алады. Сайтта келесі пәндер бойынша оқулықтардың мазмұнымен танысуға болады: «Орыс тілі»; «Еңбекке баулу», «Бейнелеу өнері», Шет тілдері, сондай-ақ «Цифрлық сауаттылық» бойынша электронды оқулық нұсқалары. «Барлық келіп түскен сынескертпелер, мен оқулықтардың сапасы мен мазмұнын жақсартуға қатысты ұсыныстар сараптама барысында ескеріледі. Талқылау биылғы жылдың 30 қыркүйегіне дейін жалғасады», - делінген ҚР Оқу-ағарту министрлігінің баспасөз қызметі таратқан ресми ақпаратта. Атап өту керек, қолданыстағы заңнама бойынша бүгінде оқулықтар сараптаманың бес кезеңінен өтеді: ғылыми-педагогикалық сараптама, оқулықтарды пилоттық мектептерде сынақтан өткізу, қоғамдық-педагогикалық талқылау, пәндік сарапталық комиссияның қарауы. Қазіргі уақытта аталған оқулықтар қоғамдық талқылаумен қатар, еліміздің бірнеше өңірлерінде 31 пилоттық мектепте сынақтан өтіп жатқанын атап өткен жөн. Ғылыми-педагогикалық сараптамаға ғалымдар мен біліктілік санаты «зерттеуші педагогтен» төмен емес практик-мұғалімдер тартылады. Сарапшылар арнайы оқу курсынан өтіп, сарапшы сертификатын алған және республикалық сарапшылар базасына енген. Осындай жоғары талаптар сынақ және пәндік сарапталық комиссия қатысушыларына да қойылады. Пәндік сараптама комиссиясының шешімімен сараптаманың барлық кезеңдерінен өткен оқулықтар мектептерде пайдалану үшін және ҚР Оқу-ағарту министрлігі бекітетін оқулықтар тізбесіне енгізу үшін ұсынылатын болады
